open-index/open-wikipedia-markdown huggingface dataset:
Kaupunkilehti Tori

**Kaupunkilehti Tori** oli helmikuusta 2006 heinäkuuhun 2012 ilmestynyt Tampereen seudun kaupunkilehti. Lehden julkaisija oli Kustannus Oy Otsikko, joka on Kustannus Oy Aamulehden tytäryhtiö. 

Tori jaettiin lähes jokaiseen talouteen Tampereella, Kangasalla, Lempäälässä, Nokialla, Pirkkalassa sekä Ylöjärvellä.  Lehteä jakoi Tampereen Ykkösjakelu keskiviikkoisin Tamperelaisen välissä. Kaupunkilehti Torin toimitus sijaitsi erillään Aamulehdestä, Kauppahallin virastotalon toisessa kerroksessa Hämeenkadulla.

Lehdessä oli normaalisti noin 20 sivua ja se sisälsi paljon paikallisia mainoksia. Ensimmäisellä sivulla oli lähes poikkeuksetta yleisönosastokirjoituksia ja kolumni. Vakiona lehden numeroissa oli ylikonstaapeli Esa Vuorisen *Lain koura* -artikkeli, gallup, menovinkkejä, paikallista asiaa, *Kuminaama* sekä tehtäviä ja sarjakuvia. Bonuksena lehden alussa oli myös Forecan säätiedote neljälle seuraavalle päivälle. 

## Lähteet

## Aiheesta muualla
* Näköislehti  Kaupunkilehti Torin koko sisältö on luettavissa pdf-näköislehtenä
* Kaupunkilehti Tori  
* Aamulehti 
* Alma Media
Dr. Jekyll and Mr. DJ

**Dr. Jekyll and Mr. DJ**  on vuonna 2004 julkaistu Gabry Ponten toinen albumi.

## Kappaleet
# Figli Di Pitagora (feat Little Tony)
# Depends On You
# Pump Up The Rhythm
# La Danza Delle Streghe
# La Bambolina (vs. DJ Maxwell)
# You Will Believe
# S Silva (featuring Eddy Wata)
# Dr. Jekyll & Mister DJ (feat Roberto Molinaro Concept)
# Make Love to You
# Crazy
# Radioattività (feat Roberto Francesconi)
# Rocksteady Beat
Tinneri

**Tinneri** () on liuotin, jota käytetään öljypohjaisten maalien ohenteena () ja maalausvälineiden tai -roiskeiden puhdistusaineena. Tinneriä käsiteltäessä on syytä käyttää suojakäsineitä, koska se kuivattaa ihoa ja voi imeytyä elimistöön suoraan ihon läpi. Tinnerin vähittäismyynnissä noudatetaan lain mukaisia myyntirajoituksia.

## Väärinkäyttö
Tinneriä käytetään joskus imppaamiseen. Tämä voi kuitenkin olla jopa hengenvaarallista, sillä se saattaa johtaa hengityskeskuksen lamautumiseen tai aiheuttaa sydämen rytmihäiriön.

## Valmistusaineet
Eri valmistajilla on omat sekoituksensa tinnerin aineosista. Yleensä ne sisältävät joitakin seuraavista:
*asetoni
*tolueeni
*N-butyyliasetaatti
*etyyliasetaatti
*etanoli
*mineraalitärpätti
*ksyleeni

## Lähteet

## Aiheesta muualla
* Käpyläläinen urheiluliike löysi kyynisen markkinaraon 1969: Alaikäisille lapsille myytiin surutta myrkkyä, jolla sai pään sekaisin Helsingin Sanomat 17.1.2021.
Love Songs in the Digital Age According to Gabry Ponte

__NOTOC__
**Love Songs in the Digital Age** on vuonna 2007 julkaistu Gabry Ponten kolmas albumi.

## Kappaleet
# Now And Forever (One Night Stand Cut)
# The Point of No Return (Everlasting Cut)
# The Point of No Return (Everlasting Mix)
# The Point of No Return (Bufalo And D Deck Video Cut)
# The Point of No Return (Bufalo And D Deck Extended Remix)
# La Liberta Remix (Hard Love Rmx)
# Geordie Remix (Eurotrance Rmx)

## Lähteet

## Aiheesta muualla
* Love Songs in the Digital Age discogs.com -sivustolla
Nuukin lentoasema

**Nuukin lentoasema**  on Grönlannin pääkaupungin lentoasema. Se sijaitsee noin neljä kilometriä kaupungin keskustasta koilliseen. Kentällä on yksi kiitotie, joka on vain 950 metriä pitkä. Sen takia pääosa Grönlannin kansainvälisestä liikenteestä hoidetaan Kangerlussuaqin lentoasemalta ja Narsarsuaqin lentoasemalta. Vuonna 2007 Air Iceland aloitti kuitenkin lennot Reykjavíkiin. Lentoasema on Air Greenlandin päämaja. Sieltä liikennöi de Havilland Canada Dash 7 -lentokoneita. Lentoasema on suljettu sunnuntaisin.

## Kohteet
*Air Greenland
**Ilulissat
**Kangerlussuaq
**Kulusuk
**Maniitsoq
**Narsarsuaq
**Paamiut
**Sisimiut

## Lähteet

## Aiheesta muualla
Alligaattori (elokuva)

**Alligaattori** on vuonna 1980 ensi-iltansa saanut yhdysvaltalainen kauhuelokuva. Elokuva pohjautuu löyhästi amerikkalaiseen kaupunkitarinaan, jonka mukaan Yhdysvaltojen viemäriverkoissa olisi albiinoalligaattori. Elokuvan on ohjannut Lewis Teague.

## Juoni
Kendallin perheen ollessa lomamatkalla Floridassa perheen tyttö Marisa anelee vanhemmiltaan pientä alligaattorin poikasta, jonka lopulta saakin. Mutta pian isä kyllästyy poikaseen ja huuhtoo sen WC:stä. Kaksitoista vuotta myöhemmin viemäreistä löytyy raadeltuja ihmisruumita ja kaupungissa liikkuu huhu, jonka mukaan liikkeellä olisi sarjamurhaaja. Rikosetsivä Madison kuitenkin asiaa tutkiessaan tulee toisiin ajatuksiin ja uskoo, että viemäreissä asustelee alligaattori. Ainoa joka uskoo Madisonia on nuori tunnettu matelijatutkija Marisa. Pieni alligaattorin poikanen on saanut kaikki nämä vuodet ravintoa koiranraadoista, joihin kokeiltiin kasvuhormoneja. Vuosien saatossa tuo otus on kasvanut yli 11-metriseksi ja painaa 600 kiloa. Lopulta alligaattori kyllästyy koiriin ja päättää nousta viemäristä hankkimaan ravintonsa ihmisistä.

## Näyttelijät

## Lähteet
Pyhäiibis

**Pyhäiibis** (*Threskiornis aethiopicus*) on iibislintujen lämpimillä alueilla elävä laji, jota pidettiin muinaisessa Egyptissä Thot-jumalan symbolina. 

## Ulkonäkö ja koko
Pyhäiibiksen pituus on 65–75 cm ja sen siipien kärkiväli on noin 115 cm. Höyhenpeite on muualta valkoinen, mutta siipisulkien kärjissä on mustaa. Kalju pää ja voimakkaat jalat ovat myös mustat.

## Levinneisyys
Pyhäiibiksiä elää Afrikassa Saharan eteläpuolella ja Irakin kaakkoisosassa. Lajia on istutettu Ranskaan, Italiaan, Espanjaan ja Australiaan. Egyptistä se on hävinnyt.

## Lisääntyminen
Pyhäiibikset pesivät ryhminä puissa, usein muiden suurten kahlaajien kuten haikaroiden kanssa. Risuista koottu pesä tehdään usein baobabin eli apinanleipäpuun latvaan.

## Lähteet
Jäitä hattuun!

**Jäitä hattuun!** on MTV3-kanavalla vuosina 1994–1995 esitetty 32-osainen sketsisarja, jonka käsikirjoittajana toimi Pertti Reponen ja ohjaajina Hannu Seikkula, Vesa Nuotio, Anitta Pankkonen ja Ilkka Linnasalmi. DVD-julkaisun kansissa on ohjaajaksi mainittu ainoastaan Hannu Seikkula.

Ohjelman mainostekstejä olivat ”Viikonlopun kuumaperuna”, ”Terveen kansan terveitä ongelmia” ja ”Jäitä hattuun, mutta nuukasti niitäkin”. Sarjan ensimmäinen jakso esitettiin 10. syyskuuta 1994 ja viimeinen 6. toukokuuta 1995. Sarjaa esitettiin kerran viikossa, lauantaisin kello 20.00–20.30. 

Scanbox ja MTV3 julkaisivat sarjan DVD:nä 13. helmikuuta 2013.

## Näyttelijät
* Heikki Kinnunen
* Eija Ahvo
* Tom Pöysti
* Nina Sallinen
The Mutants

**The Mutants** on suomalainen instrumentaalista rockia soittava yhtye. He yhdistelevät musiikissaan paljon erilaisia musiikkityylejä. Itse he kutsuvat musiikkiaan nimellä Afro-Garage-Mambo. The Mutants palkittiin Vuoden Tulokkaana Femmagaalassa vuonna 2004. The Mutants on keikkaillut Suomen lisäksi Saksassa, Sveitsissä, Ruotsissa, Tanskassa (Roskilde 2003), Virossa, Venäjällä, Belgiassa, Hollannissa, Italiassa, Itävallassa, Brasiliassa ja Argentiinassa.
__NOTOC__
## Kokoonpano
* Abnormal (kitara, urut)
* Bob Riappola (basso)
* Juan Emperor (lyömäsoittimet, congat)
* Jack Europa (kitara, saksofoni)
* El Toro (kitara)
* Max De Sause (rummut)

## Diskografia
### Albumit
* 
* 
* 
* 
* 
* 
* 
* *[[Mutantiki]]* (2018)

### Singlet
*Le Mutant / Indians (2001)
*Funky Fidel pt1 & pt2 (2001)
*Mambo Mutant / Rustical Cuban Cigars (2001)
*Monster Mutant (2002)
*Hojo Hojo! (2002)
*Timba Am Gaya / Lai-thong (2002)
*High Ride (2003)
*Caligula-remix CDS & 12" Maxisingle (2004)
*Stampede Caravan #2 (2004)
*Drunk Mambo Outtakes! (2005)

## Lähteet
*www.themutants.eu
Susan Eisenberg

**Susan Eisenberg** on yhdysvaltalainen ääninäyttelijä. Hän on tehnyt muun muassa Ihmenaisen ääniroolin *[[Justice League (televisiosarja)|Justice Leaguessa]]*.

## Elämäkerta
Eisenberg opiskeli teatterin parissa Washington DC:ssä ja ääninäyttelemistä Academy of Dramatic Artsissa, New Yorkissa sekä Los Angelesissa.

### Ääninäyttelijänä
Eisenberg teki aluksi pienimuotoisia rooleja 1990-luvun alussa televisiosarjassa sekä elokuvassa *[[Voices Within: The Lives of Truddi Chase]]* ja *[[Class of '96]]*. Ääninäyttelyn animaatioissa ja videopeleissä hän aloitti 1990-luvun lopulla ja teki vuonna 2001 uransa merkittävimmän ääniroolin Ihmenaisena *[[Justice League (televisiosarja)|Justice League]]* -animaatiosarjassa, jonka roolissa Eisenberg oli viisi vuotta. Pääosan uraansa hän on tehnyt televisiomainoksia ja äänirooleja videopeleihin. Eisenberg Ihmenaisen ääniroolin toistamiseen vuoden 2010 animaatioelokuvassa *[[Superman/Batman: Apocalypse]]*.

## Filmografia
### Animaatio
*Life with Louie (1996)
*Tosi viilee haamujengi (1997)
*Jackie Chan seikkailee (2000-2005)
*Justice League (2001-2004)
*Justice League Unlimited (2004-2006)
*Avatar (2006)
*Superman/Batman: Apocalypse (2010)
*Justice League: Doom (2012)

### Videopelit
*Brute Force (2003)
*Jak II: Renegade (2003)
*Jak 3 (2004)
*Jak X (2005)
*Daxter (2006)
*Ratchet & Clank Future: Tools of Destruction (2007)
*Star Wars: The Force Unleashed (2008)

## Lähteet

## Aiheesta muualla
* Susan Eisenberg Voice Chasersissa
Kolmannen korvapuusti

**Kolmannen korvapuusti** oli sketsisarja, jota esitettiin MTV3:lla vuosina 1993–1994.

Sarjan käsikirjoitti Pertti Reponen. Ohjauksesta vastasi Hannu Seikkula.

Ohjelmaa mainostettiin lauseella *"Viikon tuorein viihdepulla"*. Sarjan ensimmäinen jakso esitettiin 2. tammikuuta 1993 ja viimeinen 7. toukokuuta 1994. Sarjaa esitettiin kerran viikossa lauantai-iltaisin. 

Toinen ohjelman mainosteksti oli muodossa *"Kahden kauppa. Kolmannen korvapuusti. Neljännen nenävärkki. Vitosesta viinapotti. Viinapotista kaatokänni. Kaatokännistä krapula. Krapulasta... sitäpä kannattaa varoa"*.

## Näyttelijät
* Heikki Kinnunen
* Eija Ahvo
* Nina Sallinen
Tuulikannel

**Tuulikannel** on vanha kielisoitin, jonka suunnikkaanmuotoisen kaikupohjan päälle on viritetty kieliä. Sitä kutsutaan joskus myös aioloksenharpuksi, koska Aiolos on kreikkalaisessa mytologiassa tuulten haltija. Se ripustettiin paikkaan, jossa ilmavirta sai kielet soimaan. Sitä on keskiajalla sanottu noituuden välikappaleeksi.

## Toiminta

Tuulikanteleen kielet alkavat värähdellä Kármánin pyörreratana tunnetun ilmiön takia. Tuulen liike kielten yli aiheuttaa peräkkäisiä pyörteitä tuulen alle ja nämä saavat kielet värähtelemään.
Cuauhtémoc

**Cuauhtémoc** (nahuatl ‏*Cuāuhtemōc* ”laskeutuva kotka”), myös *Guatimozin*, *Cuauhtemotzin*, *Quauhtemoc*, (noin 1495 – 26. helmikuuta 1522) oli Montezuma II:n vävy ja sisarenpoika sekä asteekkivaltakunnan viimeinen hallitsija 1520–1521. Cuauhtémoc nousi asteekkien johtajaksi hieman yli 20-vuotiaana Montezuman lyhytaikaisen seuraajan, Cuitláhuacin, kuoltua espanjalaisten tuomaan isorokkoon. Jo valtaan noustessaan Cuauhtémocilla oli kansan tuki takanaan, sillä he tunsivat miehen suurena soturina ja pätevänä johtajana. Tämä oli eräs seikoista, jotka erottivat hänet monista edeltäjistään. 

Cuauhtémocin valtakausi kesti vain muutaman kuukauden. Vaikka hän onnistui ajamaan espanjalaiset valloittajat ulos Tenochtitlánista (niin sanottu La Noche Triste), nääntyneet ja tautien riivaamat atsteekit eivät pystyneet pysäyttämään espanjalaisten ja alueen kostonhimoisten intiaaniheimojen muodostamaa hyökkäystä ja kolmen kuukauden piirityksen jälkeen Tenochtitlánin ja samalla koko asteekkivaltion oli annettava periksi vuonna 1521. 

Espanjalaiset ottivat kaupungin puolustusta johtaneen Cuauhtémocin vangiksi, ja häntä kohdeltiin aluksi kunnioittavasti. Myöhemmin Cuauhtémocia kuitenkin kidutettiin, jotta hän paljastaisi asteekkien kätkemien aarteiden kätköpaikat. Espanjalaisten johtaja Hernán Cortés antoi kuninkaallisen rahastonhoitajansa Aldreten kiduttaa Cuauhtémocia tulella monen päivän ajan toivoen tämän paljastavan asteekkien uskotut salaiset kultavarastot. Kidutus ei kuitenkaan tuottanut minkäänlaista tulosta ja Cuauhtémoc kiisti itsepintaisesti kultavarastojen olemassaolon. Tajuttuaan miehen järkkymättömyyden Cortés otti hänet muun asteekkiaatelin ohella omiin joukkoihinsa peläten espanjalaisten lähdön jälkeistä atsteekkien kansannousua. Myöhemmin Cortés teloitutti Cuauhtémocin muinaisen mayakaupungin temppeliaukiolla nykypäivän Hondurasissa vuonna 1525. 

Nykypäivän Meksikossa Cuauhtémoc on loppuaikojen asteekkikeisareista arvostetuin pitkälti hänen periksiantamattomuutensa ja järkkymättömän rehellisyytensä takia. Cuauhtémocille on pystytetty Meksikoon lukuisia patsaita, hänen mukaansa on nimetty useita kaupunkeja ja hänen kuvansa on painettu kolikoihin ja seteleihin.

## Katso myös
* Meksikon espanjalaisvalloitus

## Lähteet

## Aiheesta muualla
* Iberialais-amerikkalainen säätiö
Eugène Lanti

**Eugene Lanti** (oik. **Eugene Adam**, 19. heinäkuuta 1879 Normandia, Ranska – 17. tammikuuta 1947 Meksiko) oli sosialisti ja Sennacieca Asocio Tutmonda -lehden perustaja. Lanti oli myös stalinismin kriitikko. Hänet tunnetaan anationalismin kannattajana ja pioneerina.

## Elämä
Lanti oli maalaisperheestä ja oli itseoppinut. Hän oppi esperantoa palvellessaan ensimmäisessä maailmansodassa Länsirintamalla ambulanssikuskina. Jäätyään eläkkeelle 1937 hän vieraili muiden esperantistien luona Espanjassa, Portugalissa, Pohjois-Afrikassa, Japanissa, Australiassa, Uudessa Seelannissa ja Etelä-Amerikassa. Sairastuttuaan parantumattomaan sairauteen hän hirttäytyi asunnossaan 17. tammikuuta 1947.

## Lantin poliittinen ura
Lanti oli alun perin kiintynyt anarkismiin, mutta hylkäsi ideologian vuonna 1920, ja hänestä tuli Ranskan kommunistisen puolueen perustajajäsen. Hän oli Sennacio Asocio Tutmondan alullepanija, tosiasiallinen johtaja ja keskuskomitean puheenjohtaja vuodesta 1921, mutta hän luopui virasta vuonna 1933 kritiikin ja henkilökohtaisten hyökkäyksien vuoksi.
Arthur Hailey

**Arthur Hailey** (1920 Luton, Britannia – 2004) oli englantilais-kanadalainen kirjailija. Haileyn teoksista tunnettu on erityisesti *Hotelli*, jonka pohjalta on tehty myös elokuva *[[Hotelli (elokuva)|Hotelli]]* ja televisiosarja *[[Hotelli (televisiosarja)|Hotelli]]*. Hänen muistakin romaaneistaan ja näytelmistään on tehty elokuvia ja televisioelokuvia.

## Elämä
Hailey palveli toisen maailmansodan aikana Ilmavoimissa vuosina 1939–1947. Vuonna 1947 hän muutti Kanadaan, missä teki sekalaisia töitä ja kirjoitti osa-aikaisena. Vuonna 1956 hän jättäytyi kokoaikaiseksi kirjoittajaksi televisiosarjansa menestyksen innoittamana. Hän muutti 1965 Kaliforniaan ja 1969 Bahamasaarille Yhdysvaltojen ja Kanadan veroja välttääkseen.

## Tuotanto
Haileyn kirjoittamiselle oli tyypillistä perusteellinen paneutuminen aiheeseen. Hänen kerrotaan lukeneen kymmeniä hotellinjohdon oppikirjoja ennen menestysteoksensa *Hotellin* (1965) kirjoittamista. Monet teokset noudattelevat samantyyppistä rakennetta: tavallinen ihminen joutuu epätavalliseen kriisiin ja kerronta hyppelee useiden rinnakkaisten juonten välillä.

Romaani *In High Places* joutui sensuurin kohteeksi, kun se ilmestyi Englannissa. Siitä poistettiin kohta, jossa kerrottiin, kuinka kuningatar tarjosi teekutsuilla Kanadan pääministerille jaarlin arvoa, jotta Kanada pysyisi Kansainyhteisössä.

## Suomennetut teokset
* *Lento yössä*: jännitysromaani (alkuteos: *Runway Zero-Eight*, 1958), John Castle, Arthur Hailey, suom. Aaro Melasniemi. Otava, 1959. 
* *Ratkaiseva diagnoosi*: romaani (alkuteos: *The Final Diagnosis*, 1959), suom. Juhani Pietiläinen. Otava, 1961. Myöhemmät painokset nimellä *Sairaala*
* *Hotelli* (alkuteos: *Hotel*, 1965), suom. Inkeri Hämäläinen, 2. p. Gummerus 1966
* *Kiitorata*: romaani (alkuteos: *Airport*, 1968), Suom. Inkeri Hämäläinen, Lentosanasto: Jarl Arnkil. Gummerus, 1968. 
* *Pyörät* (alkuteos: *Wheels*, 1971), suom. Liisa-Maria Piila. Tammi, 1972 
* *Sairaala*, suom. Juhani Pietiläinen. Gummerus, 1974. Ilm. 1961 nimellä *Ratkaiseva diagnoosi*.  
* *Raha* (alkuteos: *The Moneychangers*, 1975), suom. Pirkko Talvio-Jaatinen. Tammi, 1975 
* *Sokkoleikki* (alkuteos: *Overload*, 1979), suom. Eero Mänttäri, Tammi, 1979 
* *Kovat lääkkeet* (alkuteos: *Strong Medicine*, 1984), suom. Lea Karvonen, Tammi, 1984  
* *Iltauutiset* (alkuteos: *The Evening News*, 1990), suomentanut Hanna-Liisa Timonen. Gummerus, 1990 
* *Etsivä* (alkuteos: *Detective*, 1997), suomentanut Saara Villa. Gummerus, 1998. 

### Muita
* *In High Places*, 1960 (ei suomennettu)

## Lähteet

## Aiheesta muualla
*
Takaisin kotiin

**Takaisin kotiin** on MTV3:n vuonna 1995 esittämä 10-osainen komediasarja.

Sarjan käsikirjoittivat Pirkka-Pekka Petelius ja Juha Siltanen. Ohjauksesta vastasi Anitta Pankkonen.

Sarjan ensimmäinen jakso esitettiin 11. syyskuuta ja viimeinen 13. marraskuuta 1995. Sarjaa esitettiin kerran viikossa, maanantaisin klo 19.30–20.00. 

## Näyttelijät

## Jaksot
# Raatokukat haisee
# Keinulauta
# Vili ja Hilppa palaavat rikospaikalle
# Aboriginaalit on muotia
# Naisen käden jälkeä
# Mä koivu yksin kankahalla kasvan
# Ihana syvähenkinen matka
# Let’s talk live a father and son
# En kai pahasti valehtele, jos sanon: myöhä
# Niinhän maailmassa ylimalkaankin, lopulta kaikki menee hyvin
Chris Elliott

**Christopher N. ”Chris” Elliott** (s. 31. toukokuuta 1960 New York) on yhdysvaltalainen koomikko. Hänen isänsä oli koomikko Bob Elliott. 

Elliott tuli 1980-luvun alussa televisiosta tutuksi *[[Late Night with David Letterman]]* -talk show’sta. Hän perusti vuonna 1990 oman tilannekomediansa, *Get a Lifen*, jota näytettiin vuoteen 1992. 

Nyttemmin Elliott on esiintynyt muun muassa kahdessa Scary Movie -sarjan elokuvassa. *[[Scary Movie 2|Scary Movie 2:ssa]]* (2001) hän esitti talonmies Hansonia ja *[[Scary Movie 4|Scary Movie 4:ssa]]* (2006) Ezekiel-nimistä ”vinksahtanutta” kyläläistä. Hänellä oli vuonna 1998 rooli elokuvassa *[[Sekaisin Marista]]*.

Chris Elliott näytteli myös aikoinaan huippusuositussa sarjassa *[[Kaikki rakastavat Raymondia]]* Robert Baronen (Brad Garrett) rakastetun Amy MacDougallin (Monica Horan) veljeä.

Elliott on julkaissut kaksi kirjaa. Hän meni 8. maaliskuuta 1986 naimisiin Paula Niedertin kanssa ja hänellä on kaksi lasta.

## Lähteet
Valio Sverige

**Valio Sverige AB** on Valion Tukholmassa sijaitseva ruotsalainen tytäryhtiö. Henkilöstöä yhtiössä on 43, ja liikevaihto on 42 miljoonaa euroa. Valio Sverigen kautta Ruotsissa markkinoidaan tuoretuotteita, kuten ruoanvalmistustuotteita, mehuja, jogurtteja, raejuustoa ja viiliä. Tunnetuimmat brändit ovat *Valio*, *HYLA*, *Gefilus*, *Laktosfri*, *YO-ghurt*, *Vanilj*, *Frukti* ja *Mild*. *Valio HYLA* -tuoteperhe on laajin Ruotsin markkinoilla oleva vähälaktoosisten tuotteiden valikoima.

## Historia

Valio Sverige AB on perustettu vuonna 1994. Aluksi yhtiö aloitti juustojen myynnin, ja seuraavana vuonna se alkoi myydä myös tuoretuotteita. Marraskuussa 2002 Valio Sverige toi Ruotsin markkinoille laktoosittoman maitojuoman, jonka myynti ylitti odotukset. Syksyllä 2003 yhtiö taas toi markkinoille laktoosittoman ruoanvalmistuskerman. Vuonna 2005 laktoosittomien tuotteiden valikoima laajeni jälleen. Laktoosittomat tuotteet muodostavat jo noin 30 % yhtiön myynnistä. 

Vuonna 2006 Valio yritti yhdessä kahden ruotsalaismeijerin, Skånemejerierin ja Milkon, kanssa muodostaa yhteisen myynti- ja markkinointiyrityksen. Hanke kaatui Valion mukaan, kun Skånemejerier ja Milko eivät päässeet yksimielisyyteen yrityksen perustamisen ehdoista, ja myös yritystensä arvosta Skånemejerierillä ja Milkolla oli näkemyseroja.

## Lähteet

## Aiheesta muualla

*Yhtiön kotisivut
Wajir

**Wajir** on pikkukaupunki ja piirikuntakeskus Kenian koillisosan kuivassa 661&nbsp;941 asukkaan ja 56&nbsp;686 neliökilometrin (2009) Wajirin piirikunnassa. Kaupungin asukasluku oli 16&nbsp;838 (2009). 


Wajir town, approaching on a plane. 2013.JPG|Ilmakuvaa kaupungin taloista.
Wajir airstrip.JPG|Wajirin lentoasema, neljä kilometriä kaupungin itäpuolella.


## Lähteet

## Aiheesta muualla

*Wajir County. County well know for Camel keeping.   (kenyacounty.co.ke)
Plaza Mayor (Madrid)

**Plaza Mayor **() on aukio Espanjan pääkaupungissa Madridissa. Se sijaitsee muutaman korttelin päässä Puerta del Solin aukiosta. Aukio on muodoltaan suorakulmainen, ja sen on rakennuttanut Espanjan kuningas Filip III. Aukion rakennustyöt aloitettiin vuonna 1617, ja ne saatiin päätökseen vuonna 1619. Vuonna 1790 tulipalo kuitenkin tuhosi lähes täydellisesti koko aukion. Jälleenrakennustyöt uskottiin arkkitehti Juan de Villanuevalle.

Aukion keskelle on sijoitettu Filip III:n patsas, jonka suunnittelusta ovat vastanneet Juan de Bolonia ja Pietro Tacca. Aukiota reunustavat rakennukset edustavat suurimmaksi osaksi renessanssia. Rakennuksista vanhin on Casa de la Panadería. Se sijaitsee aukion pohjoislaidalla, ja siellä sijaitsee nykyään Madridin kunnan toimitiloja.

## Aiheesta muualla
Anna Lassila

**Anna Lassila** (s. 20. tammikuuta 1968, Kuopio) on suomalainen kirjailija. Koulutukseltaan hän on filosofian maisteri (valmistumisvuosi 1994, pääaine yleinen kirjallisuustiede), teologian maisteri (valmistumisvuosi 2015, pääaine yleinen kirkkohistoria)  ja perheterapeutti. Molemmat maisterintutkinnot ovat Helsingin yliopistosta.  Kirjoittamiseen liittyvien töiden lisäksi Lassila on työskennellyt omalla luomumaatilallaan, perheterapeuttina ja tuntiopettajana Helsingin yliopistossa. 

Lassilalta on julkaistu kolme romaania, joista *Popcornprinsessa* oli ehdolla Helsingin Sanomain kirjallisuuspalkinnon saajaksi vuonna 1998.  Romaanien lisäksi Lassila on kirjoittanut tietokirjallisuutta, artikkeleita ja novelleja. 

## Teokset
* Popcornprinsessa (Otava 1998)
* Nonparellit (Otava 1998, julkaistu myös äänikirjana)
* Pimeät sylit (Otava 2007)
## Lähteet
Sandra Dee

**Alexandra Cymboliak Zuck** eli **Sandra Dee** (23. huhtikuuta 1942 Bayonne, New Jersey – 20. helmikuuta 2005 Thousand Oaks, Kalifornia) oli yhdysvaltalainen näyttelijä. 

Dee voitti vuonna 1958 lupaavimman naistulokkaan Golden Globe -palkinnon naissivuosastaan Robert Wisen ohjaamassa elokuvassa *[[Kunnes he palaavat]]* (Until They Sail). Hän teki sitten monia modernin itsenäisen nuoren naisen rooleja ja nousi 1960-luvulla teiniyleisön suureksi suosikiksi muun muassa osallistumalla erilaisiin mielenosoituksiin.

Hänen inspiroimansa laulu "Look At Me, I'm Sandra Dee" sisältyi musikaaliin *[[Grease (musikaali)|Grease]]*.

## Yksityiselämä
Dee syntyi Bayonnessa, New Jerseyn osavaltiossa. Hänen vanhempansa olivat ruteenitaustaiset John ja Mary Zuck. Hän joutui lapsena isäpuolensa seksuaalisesti hyväksikäyttämäksi ja sairastui anoreksiaan jo noin 9-vuotiaana.

Sandra Dee meni vuonna 1960 naimisiin laulaja-näyttelijä Bobby Darinin kanssa. Pari sai yhden pojan, Doddin, mutta avioliitto päättyi eroon vuonna 1967. Dee kärsi elämänsä aikana pitkäaikaisesta masennuksesta, anoreksiasta ja alkoholismista. Yhä enemmän Deetä masensi avioero, Bobby Darinin kuolema 1973 ja äidin kuolema 1988. 

Dee kuoli munuaistautiin ja keuhkokuumeeseen Thousand Oaksissa, Kaliforniassa vuonna 2005. Hän oli saanut dialyysihoitoa nelisen vuotta.

## Elokuvia
*1958: Kunnes he palaavat (*Until They Sail*)
*1958: Äiti tietää rakkaudesta (*The Reluctant Debutante*)
*1958: Muukalainen käsivarsillani (*A Stranger in My Arms / And Ride a Tiger*)
*1959: Villi ja viaton (*The Wild and the Innocent*)
*1959: Hyttyselläkin on tunteet (*Gidget*)
*1959: Suurinta elämässä (*Imitation of Life*)
*1959: Kesäpaikka (*A Summer Place*)
*1961: Tule syyskuu (*Come September*)
*1961: Kylmää sotaa ja rakkautta (*Romanoff and Juliet*)
*1961: Opettaja rakastuu (*Tammy Tell Me True*)
*1962: Jos mies vastaa (*If a Man Answers*)
*1963: Villikkotyttäreni (*Take Her, She’s Mine*)
*1963: Lääkäri rakastuu (*Tammy and the Doctor*)
*1964: Mieluummin rakas kuin rikas (*I’d Rather Be Rich*)
*1965: Makuuhuoneterroria (*That Funny Feeling*)
*1965: Salainen tehtävä Lissabonissa (*A Man Could Get Killed*)
*1967: Se ei voi olla totta, tohtori (*Doctor, You've Got to Be Kidding*)
*1967: Rosie!
*1970: The Dunwich Horror
*1972: The Manhunter

## Lähteet

## Aiheesta muualla
*
Sami Lehtoranta

**Sami Lehtoranta** (s. 13. marraskuuta 1979 Suolahti) on suomalainen aktiiviuransa lopettanut koripalloilija.

Hongikon Nuorisoseuran Urheilijoitten kasvatti Lehtoranta aloitti uransa SM-sarjassa kaudella 1995–1996. Uransa aikana hän on edusti HoNsUa, Äänekosken Huimaa, Namika Lahtea, ranskalaista Dijonia ja Joensuun Katajaa. Kaudella 2005–2006 Katajaan tullut Lehtoranta nousi joensuulaisjoukkueen kapteeniksi ja olikin jo vakiopelaaja keväällä 2006 Katajan saadessa hopeaa.

Lehtoranta on Suomen miesten pääsarjassa eniten heitontorjuntoja tehnyt pelaaja: hän ohitti Pekka Markkasen tilaston kärkipaikalla 16. marraskuuta 2013. Lehtoranta valittiin joulukuun 2011 Korisliigan kuukauden parhaaksi pelaajaksi ensimmäisenä suomalaisena kolmeen ja puoleen vuoteen. Helmikuussa hän otti 3000. levypallonsa runkosarjassa.

Lehtoranta lopetti uransa keväällä 2014. Kataja selviytyi loppuotteluihin, joissa se hävisi Tampereen Pyrinnölle.

## Saavutuksia
### Henkilökohtaisia saavutuksia
* Korisliigan vuoden pelaaja 2007 ja 2012
* Korisliigan kuukauden pelaaja, joulukuu 2011

### Joukkuesaavutuksia
* SM-hopeaa 2002, 2004, 2006, 2009, 2011, 2012 ja 2014
** SM-pronssia 2001, 2007 ja 2013
* Suomen cup 2001, 2011 ja 2012
** Suomen cupin hopeaa 2005 ja 2006

## Katso myös
* Luettelo 5 000 pistettä saavuttaneista Korisliiga-pelaajista
* Luettelo 2 000 levypalloa saavuttaneista Korisliiga-pelaajista
* Luettelo 500 syöttöä saavuttaneista Korisliiga-pelaajista
* Luettelo 200 torjuntaa saavuttaneista Korisliiga-pelaajista
* Luettelo 500 ottelua pelanneista Korisliiga-pelaajista

## Lähteet
* Sami Lehtoranta  baskethotel.com

### Viitteet

## Aiheesta muualla
* Maajoukkueen pelaajaprofiili 
* LNB:n pelaajaprofiili
Casa de la Panadería

**Casa de la Panadería** on rakennus Espanjan pääkaupungissa Madridissa Plaza Mayor -aukion pohjoislaidalla. Se oli alun perin 1600-luvulla aukion rakennuksista ensimmäinen, ja sinne sijoitettiin leipurien killan toimistotiloja. Nykyisin se on Madridin kunnan käytössä.

Rakennus on jälleenrakennettu kahdesti: vuosina 1672–1674, sekä vuoden 1790 jälkeen jolloin tulipalo runteli aukiota pahoin. Aukion tuolloisesta jälleenrakennuksesta vastasi arkkitehti Juan de Villanueva. Rakennuksen nykyisen julkisivun vertauskuvalliset seinämaalaukset ovat taiteilija Carlos Francon käsialaa, ja ne ovat peräisin vuodelta 1992.

## Lähteet
Laakso (yhtye)

**Laakso** on ruotsalainen indierock-yhtye, joka tekee musiikkinsa pääosin englanniksi. Yhtyeen perustajajäsenet ovat Markus Krunegård ja David Nygård. Heillä molemmilla on sukua Tornionjokilaaksossa, ja myös yhtyeen nimi juontuu seudusta.  Musiikissa on paljon suomalaisia vaikutteita, ja yhtye itse mainitsee muun muassa Juice Leskisen innoittajakseen. Huhtikuun 18. päivä 2007 Laakso julkaisi kaksi uutta levyä: kolmannen englanninkielisen levynsä ”Mother, Am I Good Looking?" ja suomenkielisen "Mämmilärock" -albumin. Sittemmin yhtye on ollut levytystauolla. Tauon aikana Markus Krunegård on julkaissut kolme ruotsinkielistä sooloalbumia. Huhtikuun 22. vuonna 2016 julkaistiin yhtyeen viides levy *Grateful Dead*.

## Yhtyeen jäsenet
* Markus Krunegård – kitara, laulu
* Micke Fritz – basso
* Lars Skoglund – rummut
* David Nygård – haitari, syntetisaattori, kellopeli, vetopasuuna, trumpetti, taustalaulu

## Diskografia
### Studioalbumit
*2003: I miss you - I'm pregnant
*2005: My Gods
*2007: Mother Am I Good Looking?
*2007: Mämmilä Rock
*2016: Grateful Dead

### EP:t
*2003: Long Beach EP
*2004: Aussie Girl
*2005: High Drama EP
*2005: In My Blood EP
*2007: Västerbron & Vampires

### Singlet
*2003: Demon
*2004: Laakso
*2015: Time of My Life

## Lähteet
* http://www.laakso.nu
* http://www.welldone.fi/news.asp?id=1436 

### Viitteet
The Pale Ontologist

**The Pale Ontologist** on rap-artisti Palefacen debyyttialbumi vuodelta 2001. Albumi julkaistiin Sony BMG -levy-yhtiön kautta. Albumilta julkaistiin singlet "The Ultimate Jedi Mind Trick - Episode IV" ja "Back to Square One".

## Kappalelista
# 
# 
# 
# 
# 
# 
# 
# 
# 
# 
# 

## Biitit
* Lex Luthor & Paleface: 1, 2, 4, 5, 6, 9, 10, 11
* Jonny Bro: 3
* Aksim: 7
* Tiedemies: 8

## Lähteet

## Aiheesta muualla
* Albumin arvostelu Desibeli -sivustolla
* Albumin arvostelu Findance -sivustolla
* Albumin arvostelu Soundi  -sivustolla
* Albumin tiedot Meteli  -sivustolla
Pyramidikyy

**Pyramidikyy** eli **efa** (*Echis carinatus*) on Aasiassa elävä myrkyllinen käärme, joka kuuluu hietakyihin. Pyramidikyy on yksi Intian niin sanotun ”neljän koplan” neljästä myrkkykäärmeestä. Pyramidikyy on sukunsa muiden lajien tapaan aggressiivinen ja saattaa hyökätä yllättävän nopeasti uhkausasennostaan, se tappaa enemmän ihmisiä kuin mikään muu käärmelaji. Sen puremaan kuolee vuosittain noin 10&nbsp;000 ihmistä.

## Ulkonäkö ja koko
Pyramidikyy on yleensä 40–60&nbsp;cm, joskus jopa 80&nbsp;cm pitkä. Sen pää erottuu selvästi kaulasta. Värisävyjä on monia punertavasta oliivinvihreään. Kyljessä kulkee selvä valkoisten suomujen muodostama saharaita.

## Levinneisyys
Pyramidikyytä tavataan Intian niemimaalla, Lähi-idän Omanissa, Irakissa, Yhdistyneissä arabiemiraateissa ja Iranin lounaisosissa sekä Keski-Aasian Afganistanissa, Uzbekistanissa, Turkmenistanissa ja Tadžikistanissa.

## Ravinto
Pyramidikyy syö lähinnä jyrsijöitä, liskoja, sammakoita ja niveljalkaisia.

## Lisääntyminen
Pyramidikyyn poikaset kehittyvät emon vatsassa. Poikueeseen voi kuulua jopa 23 poikasta.

## Lähteet

## Aiheesta muualla
*The University of Adelaide, Australia, Clinical Toxinology Resources: Echis carinatus 
*PheroBase: Semiochemicals of Echis carinatus, the Saw-scaled viper
Ranskan kansallisorkesteri

**Ranskan kansallisorkesteri** () on Radio Francen ylläpitämä sinfoniaorkesteri. Orkesterin kotisali on Pariisin Théâtre des Champs-Élysées, ja välillä orkesteri toimii myös oopperaorkesterina. Orkesteri esiintyy myös Salle Pleyelissä sekä Olivier Messiaen -auditoriossa Radio Francen tiloissa. Kaikki Radio Francen konsertit nauhoitetaan. Suomalainen kapellimestari Sasha Mäkilä toimi Ranskan kansallisorkesterin apulaiskapellimestarina 2007–2010.

## Kapellimestarit
*Daniele Gatti (2008–)
*Kurt Masur (2002–2008)
*Charles Dutoit (1991–2001)
*Lorin Maazel (1987–1991)
*Sergiu Celibidache (1973–1975)
*Jean Martinon (1968–1973)
*Charles Munch (1962–1968)
*Maurice Le Roux (1960–1967)
*André Cluytens (1951–1960)
*Roger Désormière (1947–1951)
*Manuel Rosenthal (1944–1947)
*Désiré-Emile Inghelbrecht (1934–)

## Aiheesta muualla
*Orkesterin kotisivut
Hessin laki

**Hessin laki** on lämpökemiaan kuuluva tulos, jonka mukaan reaktion entalpia saadaan jakamalla reaktio osareaktioihin ja laskemalla yhteen näiden entalpiat. Hessin lain avulla voidaan laskea sellaisia reaktioentalpioita, joita ei pystytä suoraan mittaamaan.

Hessin lakia soveltamalla voidaan selvittää esimerkiksi tuntemattomasta reaktioketjusta koostuvan kokonaisreaktion entalpia, jos löydetään toinen reitti lähtöaineiden ja tuotteiden välille. Esimerkiksi kun hiilihydraatit ja rasvat vapauttavat energiaa elimistössä, ne muuttuvat monivaiheisissa reaktioissa vedeksi ja hiilidioksidiksi. Kokonaisreaktio on kuitenkin sama kuin, jos aineet palaisivat puhtaassa hapessa. Tämä palamisentalpia voidaan mitata ja siten pystytään päättelemään ravintoaineiden energiasisältö.

Hessin laki perustuu siihen, että entalpia on tilan funktio. Tilan funktion muutos riippuu vain alku- ja lopputilasta eikä siitä, miten näiden tilojen välillä kuljetaan. Siten on sama, eteneekö reaktio suoraan vai usean välivaiheen kautta. Entalpian tavoin voidaan laskea yhteen esimerkiksi reaktioiden entropioita ja Gibbsin energioita.

## Käyttö
Hessin lakia sovellettaessa tavoitteena on saada muodostettua osareaktioista haluttu kokonaisreaktio. Osareaktioiden ketjun ei tarvitse olla käytännössä mahdollinen. Riittää, että osareaktioiden entalpiat tunnetaan ja että yhteen laskemalla saadaan kokonaisreaktio. Reaktioyhtälöitä voidaan kertoa luvuilla ja kääntää, kunhan samalla kerrotaan myös entalpian arvo tai vaihdetaan sen etumerkki.

Esimerkiksi metaanin palamisentalpia voidaan laskea seuraavien perusmuodostumisentalpioiden avulla:
:

Kun käännetään ensimmäinen reaktio ja kerrotaan toinen reaktio kahdella, saadaan osareaktiot yhteen laskemalla haluttu kokonaisreaktio:
:CH4(g) + 2&nbsp;O2(g) &rarr; CO2(g) + 2&nbsp;H2O(g).
Palamisentalpiaksi tulee &Delta;*H* = &minus;(&minus;74,8&nbsp;kJ/mol) + 2(&minus;285,8&nbsp;kJ/mol) + (&minus;393,5&nbsp;kJ/mol) = &minus;889&nbsp;kJ/mol.

## Historia
Hessin laki on nimetty Germain Henri Hessin mukaan. Hän teki mittauksia useilla eri aineilla ja julkaisi lakia koskevat tuloksensa vuonna 1840. Siihen aikaan ei vielä tunnettu energian säilymislakia.

Hess tutki muun muassa rikkihapon neutralointia. Kun tietty määrä rikkihappoa neutraloitiin ammoniakilla, lämpöä kehittyi aina yhtä paljon, tehtiinpä reaktio suoraan tai välivaiheittain. Jos rikkihappoa neutraloitiin täydellisesti ammoniakilla, syntyvä lämpömäärä oli 595,8 yksikköä. Jos taas rikkihappo ensin laimennettiin vedellä suhteessa 1:1, laimenemislämpö oli 77,8 ja neutraloitumislämpö oli 518,9. Kokonaislämmöksi tuli täten 596,7 eli suunnilleen yhtä paljon kuin suoraan neutraloitaessa. Hess teki kokeensa samassa ilmanpaineessa, joten hän pystyi laskemaan lämpömääriä yhteen. Jos paine tai tilavuus ei pysy vakiona, lämpöjä ei voi laskea yhteen. Tällöinkin pätee kuitenkin lain nykyinen muotoilu, jossa lasketaan yhteen entalpioita.

## Lähteet

*

### Viitteet

## Aiheesta muualla
*Opetus TV: Hessin laki
Kuubankrokotiili

**Kuubankrokotiili** (*Crocodylus rhombifer*) on äärimmäisen uhanalainen, vain Kuubassa elävä krokotiili.

## Koko ja ulkonäkö

Kuubankrokotiili on yleensä 2–2,5 metrin pituinen, mutta joskus jopa 3,5-metrinen. Se on varsin vankkarakenteinen. Sillä on lihaksikas niska, jonka avulla se pystyy pitämään päätään selkää korkeammalla. Selässä on kuusi peräkkäisten kilpien muodostamaa pitkittäisriviä, jotka alkavat kuudesta paksusta ja suuresta niskakilvestä. Jalat ovat sarveiskilpien peittämät ja hyvin vahvat. Vahvojen raajojen ansiosta se pystyy kävelemään pidempiä matkoja kuin muut krokotiililajit. Muista krokotiililajeista poiketen kuubankrokotiili pitää myös maalla levätessään takaraajojaan koukistettuina, mutta eturaajansa ojennettuina. Silmät ovat erittäin tummat, joten tummanruskea silmäterä ei erotu kunnolla. Hampaat, joita on 66–67, ovat vahvat ja uurteenomaiset. Väritys on keltaisen ja mustan sekoitusta. Kuubankrokotiilin kaltaisen eläimen fossiileja on löydetty Pohjois-Amerikasta noin neljän miljoonan vuoden takaa.

## Levinneisyys ja elinympäristö
Kuubankrokotiilia tavataan enää vain Kuubassa Zapatan soilla ja Pinos-saarella. Laji on elänyt myös Cayman- ja Bahamasaarilla, mutta niiltä laji on jo hävinnyt. 
Kuubankrokotiili viihtyy parhaiten makeavetisillä soilla ja muilla kosteikkoalueilla, mutta sietää myös suolaista vettä. Kanta on Zapatassa nykyään 3&nbsp;000–6&nbsp;000 yksilöä, ja laji on rauhoitettu.

## Elintavat
Kuubankrokotiili on kotonaan niin maalla kuin vedessäkin. Se on vahva uimari ja etenee hyvin maallakin. Krokotiilit ovat kuitenkin aina yön jäljiltä kohmeisia, joten ne paistattelevat auringossa tai lilluvat lämpimässä vedessä, kunnes niiden ruumiinlämpötila kohoaa tarpeeksi korkealle. Kuubankrokotiilit liikkuvat aktiivisesti vain lisääntymisaikana tai ruokaa etsimässä. Kuubankrokotiilit ovat aikuisina ärhäköitä ja tappelevat usein myös muidenkin krokotiililajien kanssa.

## Ravinto
Kuubankrokotiili syö nilviäisiä, äyriäisiä, kilpikonnia, lintuja, hutioita, kaloja ja joskus myös koiria ja villisikoja. Ne pystyvät kurkottamaan saalista jopa puiden oksilta, pyrstön avulla pomppaamalla.

## Lisääntyminen
Koiras päästää kurkkuääniä ja kuuluvia, voimakkaita uloshengityksiä. Kun kuubankrokotiilit ovat valmiita paritteluun, ne hierovat silmän takaosasta niskaan päin ulottuvaa luun kohoutumana muodostunutta harjannetta toistensa kurkkuun. 
Kun naaras on hedelmöittynyt, se kaivaa pesäkuopan rantahiekkaan ja munii sinne 30–40 munaa, jotka se peittää muninnan jälkeen. Kun poikaset kuoriutuvat, ne ääntelevät, jotta emo tulisi auttamaan ne pois pesästä. Emo kantaa ne pesästä veteen. Poikaset tulevat sukukypsiksi, kun ne ovat kaksimetrisiä.

## Lähteet
* 

### Viitteet
Episodi (lehti)

**Episodi** on suomalainen elokuviin keskittynyt aikakauslehti, joka on ilmestynyt vuodesta 2003. Lehden päätoimittaja on Jouni Vikman, ja sitä julkaisee Pop Media. 

Kansallisen mediatutkimuksen (KMT) mukaan lehden lukijamäärä oli 72&nbsp;000 vuonna 2011.

## Historia
Ensimmäisenä vuonna lehteä ilmestyi ainoastaan yksi numero, vuonna 2004 seitsemän numeroa ja kahtena seuraavana vuonna kymmenen numeroa kumpanakin. Vuoden 2007 alusta *Episodi* yhdistyi *DVD Hohto* -lehden kanssa,  ja siitä lähtien lehti on ilmestynyt kerran kuukaudessa lukuun ottamatta vuotta 2017, jolloin ilmestyi 11 numeroa. 

## Katso myös
* Luettelo suomalaisista elokuvalehdistä ja -verkkojulkaisuista

## Lähteet

## Aiheesta muualla
* Lehden verkkosivut
Pontos (mytologia)

**Pontos** (, ) oli kreikkalaisessa mytologiassa muinainen, Olymposta edeltävän ajan meren jumala, Gaian ja Aitherin poika. Hesiodos tosin kertoo Gaian synnyttäneen Pontoksen itsestään ilman rakkauden liittoa antaen siten kuvan, että kysymyksessä olisi pelkästään meren henkilöitymä.

Gaian kanssa Pontos sai lapset Nereus, Forkys, Keto, Eurybia ja Thaumas. Useat kalaheimot ovat puolestaan syntyneet Pontoksen ja Thalassan liitosta.

## Lähteet
The Diary of Jane

**The Diary of Jane** on Breaking Benjaminin ensimmäinen single *[[Phobia (Breaking Benjaminin albumi)|Phobia]]*-albumilta.

Single nousi hyvin äkkiä listoilla ylöspäin siitä lähtien, kun se julkaistiin. Kesäkuussa 2006 kappaleen sai kuulla yli sadoilla radiokanavilla ympäri maailmaa. Single pääsi myös videopeliin *[[Nascar 07]]*. Kappaleen suosiosta kertoo myös se, että se on päätynyt trance-remixaajien käsiin, mikä ei ole post-grunge genressä kovin yleistä. Remixejä ovat tehneet ainakin Carl B ja Sean Tyas.

## Lähteet
* ''The Diary of Jane'' Discogs-sivustolla
Glykaani

**Glykaani** on hiilihydraattirakenne eli oligo- tai polysakkaridi. Glykaanilla voidaan tarkoittaa glykokonjugaattiin eli glykolipidiin, glykoproteiiniin tai proteoglykaaniin kiinnittynyttä sokeriosaa. Glykaanit ovat kiinnittyneinä konjugaattiinsa glykosidisidoksella ja ne voivat olla vain muutamasta monosakkaridista koostuvia tai paljon laajempia rakenteita. Glykaaneja on sekä liukoisissa että solukalvoihin kiinnittyneissä proteiineissa.  

## Glykaanin vaikutus
Glykaanin osuus glykoproteiinin massasta voi vaihdella 1–85&nbsp;%. Hiilihydraattiosat vaikuttavat proteiinin liukoisuuteen ja viskositeettiin, biologiseen aktiivisuuteen, vaikutusaikaan verenkierrossa, stabiilisuuteen, immunogeenisyyteen eli kykyyn aiheuttaa immunologisia reaktioita ja oikean tyyppiseen laskostumiseen. Hiilihydraattiosilla on vaikutusta solujen välisiin vuorovaikutuksiin, koska glykoproteiineja esiintyy solukalvolla ja ne toimivat siellä reseptorimolekyyleinä. 

## Glykaanin rakenne
Hiilihydraattiketjut kiinnittyvät proteiiniin O- tai N-glykosidisilla sidoksilla.

Glykoproteiinit voidaan jakaa neljään pääluokkaan polypeptidiketjun ja glykaanin välisen sidoksen perusteella:
# Glykoproteiinit, joissa seriini- tai treoniiniaminohappotähteen hydroksyyliryhmä muodostaa O-glykosidisidoksen N-asetyyligalaktosamiinin kanssa.
# Proteoglykaanit, joissa esiintyy seriinin ja ksyloosin välinen O-glykosidisidos.
# Kollageenit, joissa esiintyy hydroksilysiinin ja galaktoosin välinen O-glykosidisidos.
# Glykoproteiinit, joissa asparagiinin amidiryhmä muodostaa N-glykosidisidoksen N-asetyyliglukosamiinin kanssa. Luokkien 1–3 hiilihydraattiosia kutsutaan O-glykaaneiksi ja luokan 4 N-glykaaneiksi.

Joissakin glykoproteiineissa on sekä O- että N-glykosidisidoksilla kiinnittyneitä glykaaneita. Yhdessä glykoproteiinissa voi olla kiinnittyneenä yhdestä useisiin kymmeniin hiilihydraattiosaa, joiden pituus voi vaihdella muutamasta monosakkariditähteestä paljon laajempiin. Yleisimmät glykaaneissa esiintyvät monosakkaridit ovat glukoosi, galaktoosi, ksyloosi, N-asetyyliglukosamiini, N-asetyyligalaktosamiini, fukoosi, N-asetyylineuramiinihappo ja mannoosi. Galaktoosi, glukoosi ja mannoosi ovat heksooseja, N-asetyylineuramiinihappo on tyypiltään siaalihappo ja sitä tavataan usein glykaaniketjun hännässä, fukoosi on deoksiheksoosi, N-asetyyliglukosamiini ja N-asetyyligalaktosamiini ovat aminoheksooseja.

## Katso myös
* Glykoproteiini
* Glykosidi
* Glykosylaatio

## Lähteet
*
Auvo Maunula

**Auvo Herman Toivo Maunula** (7. kesäkuuta 1907 Alavieska &ndash; 17. toukokuuta 1944 Hirvas) oli suomalainen lentäjä ja Mannerheim-ristin ritari. Ritariksi nimitettäessä hänen sotilasarvonsa oli majuri. Maunula lensi noin 200 sotalentoa ja ampui alas kolme vihollisen lentokonetta. 

## Elämä ja ura
Auvo Maunula syntyi Pohjois-Pohjanmaalla, Alavieskassa, kansakoulunopettaja Herman ja Anna (o.s. Rajaniemi) Maunulan perheeseen. Hän astui asepalvelukseen Ilmavoimien alokaskomppaniaan vuonna 1926. Sotilasuralle tähtäävä Maunula pyrki ja pääsi Reserviupseerikouluun, jonka käytyään hän suoritti Kadettikoulun kurssinumerolla 10 vuosina 1927–1929. Aktiiviura Ilmavoimissa jatkui koko 1930-luvun ajan. Talvisodassa Maunula toimi Lentolaivue 12:n Gloster Gladiator -hävittäjäkoneilla varustetun ensimmäisen lentueen päällikkönä.

Jatkosodassa Maunula toimi laivueenkomentajana Täydennyslentolaivue 35:ssä, Fokker D.XXI -koneilla varustetussa Lentolaivue 12:ssa sekä Lentolaivue 28:ssa, jonka kalustona oli Morane-Saulnier M.S.406 -koneet. Maunula nimitettiin Aunuksen ryhmän komentajan Karl Oeschin 21. toukokuuta 1942 allekirjoittaman nimitysesityksen sekä Ilmavoimien komentajan Jarl Lundqvistin 15. elokuuta 1942 allekirjoittaman lisäesityksen jälkeen Mannerheim-ristin ritariksi 8. syyskuuta 1942 numerolla 90. Nimitysperusteluissa mainitaan muun muassa Maunulan tiedustelulentäjänä sekä laivueen komentajana saavuttamat ansiot.

Majuriksi ylennetty Maunula sai surmansa koulutuslennolla 17. toukokuuta 1944. Hänen ohjaamansa Morane-Saulnier -hävittäjä (MS-628) joutui syöksykäännöksen seurauksena syöksykierteeseen, josta kone ei enää oiennut, ja syöksyi matalasta korkeudesta järveen. Maunula on haudattu Seinäjoen sankarihautausmaalle. Auvo Maunula ja hänen puolisonsa Ester Jensen saivat kaksi poikaa. Reijo Jorma Maunula (1935–2013) oli Suomen ilmavoimien majuri. Hän toimi myös muun muassa johtajana Johtamistaidon Opistossa ja opetusneuvoksena Opetushallituksessa. Antero Maunula (1937–2014) oli eversti, joka toimi muun muassa Pohjan prikaatin komentajana.

## Lähteet
* 
*
* 

### Viitteet
Ericus-kuoro

**Ericus-kuoro** on turkulainen kuoro. Kuoron toiminta oli hiipumassa, mutta se herätettiin uudelleen henkiin värväämällä uusia laulajia mainostoimiston avulla. Kuoroon on liittynyt myös karaokelaulajia.

## Diskografia
* Ericus kuoro (1974)

## Lähteet

## Aiheesta muualla

*
Harrachov

**Harrachov** () on kaupunki Semilyn piirikunnassa Liberecin läänissä Pohjois-Tšekissä Mumlavajoen varrella. Sen pinta-ala on 36,6 neliökilometriä ja asukasluku oli vuoden 2020 arvion mukaan 1&nbsp;396. Mäkihyppykeskus Čertak sijaitsee Harrachovissa.

## Historia
Ensimmäiset kirjoitetut maininnat Harrachovista ovat 1600-luvulta, kun saksalaiset perustivat kylän nykyisen kaupungin alueelle. 1714 sen nimeksi tuli Harrachsdorf erään jalosukuisen maanomistajan mukaan. 1800-luvun lopusta lähtien kaupunki on ollut tunnettu lasin valmistuksesta, tekstiiliteollisuudesta ja kaivostoiminnasta. 1900-luvun alussa teollisuustoiminta kasvoi valmistuneen rautatien ansiosta. Suurin osa viennistä kulki pohjoiseen Itävalta-Unkarin rajojen taakse Saksaan.

Toisen maailmansodan jälkeen yhteydet pohjoiseen katkesivat Puolan laajenemisen myötä, ja kaupunki alkoi näivettyä. Rajoja ei avattu Tšekkoslovakian ja Puolan kommunististen hallintojen kiistojen vuoksi, mutta raja-alueita vaihdettiin siten, että kaksi pientä puolalaista rajakylää liitettiin Harrachoviin 1973.

## Lähteet

## Aiheesta muualla

*Harrachovin kotisivu
Scuderia Milano

**Scuderia Milano** oli italialainen Formula 1 -talli, joka osallistui Formula 1 -sarjaan kahdeksan kertaa kausina –. Yhtä kilpailua lukuun ottamatta Scuderia Milano käytti ainoastaan Maseratin autoja sekä aina Pirellin renkaita. Felice Bonetton yritys Milanon omavalmisteisella autolla päättyi, kun hänen autonsa ei käynnistynyt osakilpailua varten.

## Formula 1 -tulokset

 Valmistajien maailmanmestaruus alkoi vasta kaudella .

## Lähteet
Evanescent, Everfading

**Evanescent, Everfading** on Fall of the Leafen debyyttialbumi, se nauhoitettiin toukokuussa 1997 ja julkaistiin huhtikuussa 1998. Albumin julkaisi Yhdysvaltojen Coloradossa toimiva Defiled Records-levy-yhtiö. Musiikki-tyyli on melodista death metallia.

## Kappaleet
#
#
#
#
#
#
#
#
#

## Kokoonpano
* Jani Lindström – laulu
* Jussi Hänninen – kitarat
* Kaj Gustafsson – kitarat
* Juha Kouhi – basso
* Marko Hyytiä – rummut

## Aiheesta muualla
* 
*
ACD-kehitysvammaoireyhtymä

**ACD-kehitysvammaoireyhtymä** on synnynnäinen kehityshäiriö, joka aiheuttaa pääasiassa kaljuutta, lyhytkasvuisuutta ja kehitysvammaisuutta. Lisäksi tyypillisiä piirteitä ovat luuston epämuodostumat, karies ja likinäköisyys. 

ACD-kehitysvammaoireyhtymä on mahdollisesti autosomin kautta peittyvästi periytyvä. Se kuvattiin ensimmäistä kertaa vuonna 1980, ja oireyhtymä on äärimmäisen harvinainen. Se on tähän mennessä todettu vain muutamalla ihmisellä. 

ACD on akronyymi sanoista *[[alopecia]]* (kaljuus), *contractures* (kutistumat) ja *dwarfism* (kääpiökasvuisuus).

## Aiheesta muualla
* 
*
Enrico Platé

**Enrico Platé** (28. tammikuuta 1909 Milano, Italia – 2. helmikuuta 1954 Buenos Aires, Argentiina) oli sveitsiläinen kilpa-autoilija, jolla oli myös omaa nimeään kantanut Formula 1 -talli. Talli kilpaili Formula 1 -sarjassa vuosina  – . Se osallistui 17:ään MM-osakilpailuun, joissa se ansaitsi yhteensä viisi pistettä.

## Lähteet
Robert Hofstadter

**Robert Hofstadter** (5. helmikuuta 1915 &ndash; 17. marraskuuta 1990) oli yhdysvaltalainen fyysikko. Hofstadterille myönnettiin Nobelin fysiikanpalkinto vuonna 1961. Hän ja Rudolf Mößbauer saivat tuona vuonna palkinnon elektronien sironnan ja atomiydinten sekä gammasäteilyn absorption tutkimisesta.

Hofstadter syntyi, kävi koulunsa ja suoritti perusopintonsa New Yorkissa. Hän pääsi jatko-opiskelijaksi Princetonin yliopistoon ja väitteli siellä 1938. Hän jatkoi siellä myös tohtorintutkinnon jälkeisiä post doc -opintojaan ja keskittyi tuolloin valonsäteiden käyttäytymiseen willemiittikiteissä. Vuonna 1948 hän huomasi, että natriumjodidi yhdessä talliumin kanssa toimi hyvin tuikeilmaisimena, ja pari vuotta myöhemmin, että samaa ainetta voitiin käyttää gammasäteilyn energiamäärien mittaamiseen.

Hofstadter opetti Standfordin yliopistossa vuodesta 1950 vuoteen 1985. Siellä hän käytti hiukkaskiihdytintä atomiydinten osasten tutkimiseen. Tuohon asti oli luultu, että protoneilla ja neutroneilla ei ollut rakennetta. Hofstadter osoitti, että niillä on muoto ja koko, jonka hän onnistui määrittämään. Hän havaitsi, että molemmilla on tiivis positiivisesti varautunut ydin ja pii-mesonien muodostama kaksinkertainen pilvi. Neutroneilla näistä pilvistä sisempi on negatiivisesti varautunut, minkä takia hiukkasen kokonaisvaraus on neutraali.

Hofstadter meni naimisiin vuonna 1942. Hänellä on poika ja kaksi tytärtä.

## Lähteet

## Aiheesta muualla
* http://books.nap.edu/html/biomems/rhofstadter.html
Johannes Hans Daniel Jensen

**Johannes Hans Daniel Jensen** (25. kesäkuuta 1907 &ndash; 11. helmikuuta 1973) oli saksalainen fyysikko. Jensen sai yhdessä Maria Goeppert-Mayerin kanssa puolet Nobelin fysiikanpalkinnosta atomiytimen kuorirakenteen tutkimisesta vuonna 1963. Toinen puolikas myönnettiin Eugene Wignerille.

Jensen syntyi Hampurissa. Hänen isänsä oli puutarhuri Karl Jensen. Jensen opiskeli vuodesta 1926 alkaen fysiikkaa, matematiikkaa, filosofiaa ja fysikaalista kemiaa Hampurin yliopistossa.

Saatuaan tohtorin tutkinnon Hampurin yliopistosta vuonna 1932 Jensen työskenteli Hampurin ja Heidelbergin yliopistoissa sekä Hannoverin teknillisessä korkeakoulussa (nykyinen Hannoverin Gottfried Wilhelm Leibniz -yliopisto). Hän ja Mayer esittivät kuorimallin toisistaan riippumatta vuonna 1949. Kuorimallin mukaan atomin ydintä ei tulisi ajatella satunnaisena neutronien ja protonien rykelmänä, vaan pikemminkin eri säteillä olevien kuorien eli pallomaisten kerrosten rakenteena, joista jokainen on täynnä neutroneja ja protoneja. Jensen kirjoitti yhteistyössä Mayerin kanssa teoksen *Elementary Theory of Nuclear Shell Structure* (1955).

## Lähteet

## Aiheesta muualla
* Biografia Nobel-säätiön sivuilla
August Wernicke

**August Wernicke** on Fall of the Leafen toinen albumi. Levyllä laulaa ensimmäistä kertaa Tuomas Tuominen.

## Kappaleet
#
#
#
#
#
#
#
#
#
#

## Jäsenet
* Tuomas Tuominen – laulu
* Jussi Hänninen – kitarat, basso
* Mika Rostedt – kitarat
* Petri Hannuniemi – koskettimet
* Marko Hyytiä – rummut

## Aiheesta muualla
* 
* August Wernicke discogs.com -sivustolla